অৱশেষত বন বিভাগৰ জালত পৰে 'মষ্ট ৱাণ্টেড' দুৰ্ধৰ্ষ চোৰাংচিকাৰী ইয়াকুব আলী। আজি মহানগৰীৰ পানবজাৰত কাজিৰঙা ৰাষ্ট্ৰীয় উদ্যানৰ ষষ্ঠ সংযোজনৰ উত্তৰ সংমণ্ডলৰ বন বিষয়াৰ এটা দলে ইয়াকুব আলীক আটক কৰে।
উল্লেখযোগ্য যে ধৃত আলী ২৯ মে'ত বিশ্বনাথৰ পাণপুৰত সংঘটিত গঁড় চিকাৰৰ মূল অভিযুক্ত আছিল। এই ঘটনাৰ সংক্ৰান্তত এতিয়ালৈকে ৫জন চোৰাংচিকাৰীক আটক কৰা হৈছে বুলিও সংশ্লিষ্ট বন বিষয়া সকলে জানিবলৈ দিছে।
কাজিৰঙা ৰাষ্ট্ৰীয় উদ্যানৰ ষষ্ঠ সংযোজনৰ উত্তৰ সংমণ্ডলৰ বন সংমণ্ডল বিষয়া প্ৰাঞ্জল বৰুৱাই কয় যে ২৯ মে'ৰ গঁড় চিকাৰৰ ঘটনাত মুঠ ১০জন চোৰাংচিকাৰী জড়িত আছিল, ইয়াৰে ৫জনক এতিয়ালৈকে আটক কৰা হৈছে। ইয়াকুব আলী উক্ত ঘটনাৰ মূল শ্বুটাৰ আছিল বুলি তেওঁ লগতে উল্লেখ কৰে।
ইয়াৰ উপৰি ধৃত আলী ২০১৪ চনৰ এক গঁড় চিকাৰৰ গোচৰতো অভিযুক্ত। সেই সংক্ৰেন্ততে চি বি আইয়ে তেওঁৰ ওপৰত চাৰ্জ শ্বীট দাখিল কৰিছিল। চি বি আইৰ গোচৰৰ জামিন ল'বলৈ আদালতলৈ অহা ইয়াকুবক পানবজাৰৰ মেঘদূত ভৱনৰ সমীপত বন বিষয়াৰ জালত পৰে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
